Abgar-legenden
Store norske leksikon,Religion og filosofi,Religioner og livssyn,Kristendom,Kristendommens historie
Abgar-legenden er en beretning basert på en pseudepigrafisk brevveksling mellom Jesus og kong Abgar (9–46) i Edessa i Syria.
Legenden er første gang kjent fra Eusebius' kirkehistorie (I, 13) fra rundt 300 evt. I et brev fra Abgar til Jesus inviteres Jesus til å komme til Edessa, dels for å helbrede Abgars sykdom og dels for å slippe unna jødene som forfølger ham. I svarbrevet beklager Jesus at han ikke kan komme, men han vil i stedet sende en disippel for å helbrede Abgar. Etter Jesu himmelfart kom, ifølge legenden, Taddeus (syrisk Addai) for å virke i Edessa.Beretningen, som er kjent i flere varianter, også i en syrisk fra omkring 400, vil gjøre Abgar medansvarlig for kristningen av Edessa. Abgar-legenden var populær helt inn i middelalderen. Les mer i Store norske leksikon pseudepigraf tidlig kristendom kristendommens historie